**Referat af møde i Skolebestyrelsen**

Onsdag d. 11. maj 2022 fra 18.00 – 20.30

Mødet blev afholdt på Skolen ved Gurrevej i det store konferencerum på kontorgangen.

Afbud: Sebastian, Jacob, Silas.

Dirigent: Seema

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pkt. 0**

Per bad om ordet, da han ikke mener at:

* Bestyrelsesmødet den 8/3 ikke var lovligt indkaldt, og at formanden derfor ikke er lovligt valgt.
* Der ikke var nok fremmødte til at stemme ny formand igennem.
* Forretningsorden ikke er blevet lovlig ændret.
* Per mener referatet skal besluttes godkendt som opstart på møderne.

**Referat:**

Hermed ledelsens tilbagemelding på punkterne:

* Mødet blev vurderet som lovligt indkaldt af Center for Dagtilbud, Skoler, Fritid og Idræt. Der henvises til referatet fra den 8. marts, hvorfor valg af formand er sket efter gældende regler.
* Forretningsorden blev stemt igennem, henholdsvis den 17/1 og den 22/2. Det betyder, at skolebestyrelsen var beslutningsdygtig den 8/3.
* Det fremgår ikke af forretningsorden for skolebestyrelsen, at referatet skal godkendes som opstart på det efterfølgende møde.

Skolebestyrelsens medlemmer opfordres til jf. forretningsorden pkt. 5, at ”….Såfremt et medlem ønsker et punkt på dagsorden, skal det meddeles formanden senest 8 dage før mødet afholdes”.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1.Høring vedr. kommissorier for Udvikling af skole- og fritidsområdet –** punkt til orientering, drøftelse og beslutning/afstemning (ca. 20 min.).

- Høringsmaterialet blev sendt ud til skolebestyrelsen inden påske.

**Referat:**

SKB tilslutter sig A-MED svar.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Høring vedr. analyse af udgifter og indsatser for segregerede elever** – punkt til orientering, drøftelse og beslutning (ca. 20 min.).

- Høringsmaterialet blev sendt ud til skolebestyrelsen inden påske.

Kl. 13:51 mandag den 2/5, modtog skolerne besked fra DSFI (Center for Dagtilbud, Skoler, Fritid og Idræt) om, at skolebestyrelsen og A-MED på nuværende tidspunkt ikke skal komme med høringssvar alligevel. Teksten fra mailen er sat ind under referat. Punktet behandles derfor ikke på mødet den 11/5.

**Referat:**

Uddrag fra mail som blev sendt til skolerne den 2. maj

”Vi beklager at måtte trække høringen af Kommissoriet for analyse af segregerede elever – udgifter og indsatser, tilbage. Det skyldes, at Byrådet behandler sagen allerede på mødet i dag den 2. maj.

Handicaprådet har afgivet høringssvar til kommissoriet ligesom C-MED har haft mulighed for at komme med en udtalelse til kommissoriet.

Hvis jeres bestyrelser og A-MED alligevel har bemærkninger til kommissoriet, så vil vi tage dem med i det videre arbejde.

Skolebestyrelser og A-MED vil i stedet få lejlighed til at afgive høringssvar og udtale sig, når der forelægger konkrete anbefalinger til, hvilke indsatser, der igangsættes for at begrænse de senere års stigninger i udgifterne samt konkrete anbefalinger til en ny budgetmodel for de segregerede elever”.

Skolebestyrelsen tilslutter sig og bakker op om A-MED’s svar, og ønsker, at der i indledningens skrives, at skolebestyrelsen finder det kritisabelt, at høringsmaterialet trækkes tilbage.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Skolernes ferieplan samt placering af lukkedage i dag- og fritidstilbud** – punkt til orientering (ca. 20 min.)

- Høringsmaterialet blev sendt ud til skolebestyrelsen inden påske.

**Referat:**

Skolebestyrelsen skriver sig ind A-MED’s høringssvar, med en tilføjelse om et ønske og opfordring til, at man sommerferien planlægges således, at børnene får 6 sammenhængende og hele ugers ferie. Dette af hensyn til delebørn/skilsmissefamilier.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Ansøgning om afkortning af skoledagen** - punkt til orientering, drøftelse og beslutning (ca. 20 min.)

* Der søges om afkortning af skoledagen for Modtageklasserne og en specialklasse på Nordvestskolen. Der er vedhæftet 2 x bilag til sagen.
* Ansøgning om afkortning af skoledagen fra Skolen i Bymidten, bilag eftersendes.
* Orientering af bortfald af Kri+ i sammenhæng med at konfirmationsforberedelsen afsluttes på 8. årgang.

**Referat:**

Børne- og Undervisningsministeriet har givet skolerne mulighed for, at konvertere al understøttende undervisning, der udløser tilsvarende personaleforbrug i undervisningen.

Skolebestyrelsen godkender alle ansøgninger, og holder fast i, at vi vil kvalitet og to voksne i så mange timer som muligt, frem for kvantitet (antal undervisningstimer).

Skolebestyrelsen luftede forskellige holdninger til lektier i forbindelse med afkortning af skoledagen. Skolen placerer to-voksen timerne således at de reelt understøtter og lever op til det skolen bliver målt på i Kvalitetsrapporten. Anders gav en ’teaser’ i forhold til de drøftelser som foregår på skolerne i forhold til lektier. Punktet tages op på skolebestyrelsen til efteråret.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Skoleårets planlægning –** punkt til orientering, drøftelse og beslutning (ca. 20 min.)

- Godkendelse af timefordelingsplanen. Denne er vedhæftet som bilag.

- Orientering om skoleplanen samt planlægningen på skolerne.

**Referat:**

Timefordelingsplanen blev godkendt.

Skoleplanen er det planlægningsgrundlag som ligger på skolerne, og som er at resultaterne af A20 som arbejdstidsaftalen for læreren. Styringskæden består af en Kommuneplan, efterfulgt af en skoleplan, som gøres lokal, inden den effektures. Skoleplanen består bl.a. prioriteringer og drøftelser af indsatser på skolerne for det kommende skoleår. Dette sker i samarbejde mellem HLF (TR’er med tilknytning til lærerforeningen) og ledelsen på Helsingør Skole.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Meddelelser (fra elevrepræsentanter, ledelsen, medarbejderrepræsentanter, fungerende formand, forældrerepræsentanter, Byråd) –** punkt til orientering(ca. 20 min.)

**Referat:**

Elevråd: Der mangler tilbagemelding til elevrådet vedr. eksempelvis lejrskoler. Ledelsen sørger for, at der følges op på dette.

Ledelsen: 1) Eleverne på mellemtrinnet på Skolen i Bymidten bliver overtaget af klub kl. 12.00, tirsdag d. 24. maj, grundet internt kursus. Trinnets forældre får besked på Aula. 2) Vakant lederstilling på Skolen i Bymidten pr. 1. august 2022. 3) Valg til skolebestyrelsen. Der bliver fredsvalg på Nygård Skole, Nordvestskolen og Skolen ved Gurrevej. Der bliver kampvalg på Skolen i Bymidten. Der bliver konstitueringsmøde for den nye skolebestyrelsen den 13. juni kl. 16.00 til maks kl. 17.00, hvor skolebestyrelsen konstituerer sig, og vælger formand og næstformand.

Medarbejderrepræsentanter: Fagfordeling, eksamen, terminsprøver og Trivselsmåling for kommunens medarbejder fylder for tinden.

Formand: intet.

Forældrerepræsentanter: intet.
Byråd: Ikke til stede.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Evt.** – punkt til orientering (ca. 5 min.)

**Referat:**

Forslag til kommende punkter (ny skolebestyrelse):

* Fokus på vikarer.
* Trivsel. Hvordan arbejdes der med dette på Helsingør Skoles matrikler?
* Højt begavede børn; hvad gør vi særligt for denne gruppe børn på Helsingør Skole?
* Der bliver indkaldt til kort møde vedr. Budget 2023 – 2026 den 19/5 fra 18.00 – 18.30.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Venlig hilsen

Seema Wrisberg Kari Jørgensen

Formand for Skolebestyrelsen Skoleleder

Helsingør Skole Helsingør Skole